ચોથા વન ડેમાં ભારતને કેચ છોડવા અને ચહલનો મિલર સામેનો નો-બોલ ભારે પડયો હતો. સુકાની કોહલીની આખરી ઓવરોમાં બુમરાહ અને ભુવનેશ્વરના બદલે ચહલ-કુલદિપને બોલિંગ આપવાની રણનીતિ પણ નિષ્ફળ સાબિત થઇ હતી. પાંચમા મેચની ઇલેવનમાં ભારત ફેરફાર કરી શકે છે. કેદાર જાધવની ફિટનેસ પણ પ્રશ્ન થઇ રહયા છે. તેના સ્નાયૂ ખેંચાઇ ગયા છે જેથી તે ચોથા વન ડેની પણ બહાર રહયો હતો. જાધવના સ્થાને રમેલ યુવા શ્રેયસ અય્યરને ફરી તક મળી શકે છે. સતત નિષ્ફળ જઇ રહેલા રોહિત શર્માને વધુ એક મોકો મળી શકે છે. ભારતની બેટિંગ ફરી એકવાર સુકાની કોહલી અને ઓપનર ધવન પર નિર્ભર રહેશે.